# ხელშეკრულება სახელმწიფო შესყიდვის შესახებ № (კონსოლიდირებული ტენდერი CON\_\_\_\_\_\_\_\_\_\_\_\_)

**ქ. თბილისი „\_\_’’, „\_\_\_\_\_\_\_\_\_\_\_\_\_“, 2022 წელი**

ერთის მხრივ - (შემსყიდველი ორგანიზაციის დასახელება) და მეორეს მხრივ - (მიმწოდებლის დასახელება), ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული „კონსოლიდირებული ტენდერის ჩატარების წესისა და პირობების დამტკიცების შესახებ“ წესის შესაბამისად, აგრეთვე „2022-2023 წლების განმავლობაში 1100-ლიტრიანი ნაგავშემკრები (მეტალის ან/და პლასტმასის) კონტეინერების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2022 წლის 22 აგვისტოს №1503 განკარგულების საფუძველზე, ვდებთ წინამდებარე ხელშეკრულებას შემდეგზე:

# ხელშეკრულებაში გამოყენებულ ტერმინთა განმარეტებები

1.1. „ხელშეკრულება სახელმწიფო შესყიდვის შესახებ“ (შემდგომში - „ხელშეკრულება“) - შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით, რომელიც ხელმოწერილია მხარეთა მიერ.

1.2. „ხელშეკრულების ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.

1.3. „დღე“, „კვირა“, „თვე“ - კალენდარული დღე, კვირა, თვე.

1.4. სამუშაო დღე ნიშნავს კალენდარულ დღეს შაბათის, კვირისა და საქართველოს კანონმდებლობით განსაზღვრული უქმე დღეების გარდა.

1.5. „შემსყიდველი“ - ორგანიზაცია, რომელიც ახორციელებს შესყიდვას.

1.6. „მიმწოდებელი“ - იურიდიული/ფიზიკური პირი, რომელიც ახორციელებს საქონლის მიწოდებას ხელშეკრულების ფარგლებში.

1.7. „საქონელი“ - ხელშეკრულების მე-2 მუხლით გათვალისწინებული ხელშეკრულების საგანი.

1.8. სატენდერო დოკუმენტაცია - კონსოლიდირებული ტენდერის (**CON\_\_\_\_\_\_\_\_\_\_\_\_\_\_\_\_**) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.

1.9. „სატენდერო კომისია“ - „2022-2023 წლების განმავლობაში 1100-ლიტრიანი ნაგავშემკრები (მეტალის ან/და პლასტმასის) კონტეინერების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2022 წლის 22 აგვისტოს №1503 განკარგულების საფუძველზე შექმნილი სატენდერო კომისია.

# ხელშეკრულების საგანი და შესყიდვის ობიექტი

2.1. ხელშეკრულების საგანს წარმოადგენს პლასტმასის 1100-ლიტრიანი ნაგავშემკრები კონტეინერები, რომლებიც აკმაყოფილებს კონსოლიდირებული ტენდერის (**CON\_\_\_\_\_\_\_\_\_\_\_\_\_\_\_\_**) სატენდერო დოკუმენტაციით განსაზღვრულ ტექნიკურ პარამეტრებს.

2.2. შესყიდვის ობიექტია პლასტმასის 1100-ლიტრიანი ნაგავშემკრები კონტეინერი (შემდგომში - კონტეინერი).

2.3. შესყიდვის ობიექტის აღწერილობა, ტექნიკური მახასიათებლები, რაოდენობა და ერთეულის ღირებულება განისაზღვრება დანართი №1-ით, რომელიც წარმოადგენს ხელშეკრულების განუყოფელ

ნაწილს.

# ხელშეკრულების საერთო ღირებულება

3.1. ხელშეკრულების ღირებულებაა \_\_\_\_\_\_\_\_\_\_\_\_\_ ლარი.

3.2. ხელშეკრულების 3.1. პუნქტში აღნიშნულ ფასში შედის საქართველოს კანონმდებლობით გათვალისწინებული ყველა შესაბამისი გადასახადი.

# შესყიდვის ობიექტის მიწოდების ადგილი, ვადები, ხარისხი და გარანტია

4.1. ხელშეკრულებით განსაზღვრული შესყიდვის ობიექტის მიწოდება უნდა განხორციელდეს ხელშეკრულების გაფორმებიდან 100 კალენდარული დღის ვადაში.

4.2. კონტეინერ(ებ)ის მიწოდება უნდა განხორციელდეს \_\_\_\_\_\_\_\_\_\_\_\_\_\_\_ (მისამართი).

4.3. მიმწოდებელი ვალდებულია განახორციელოს უფლებრივად და ნივთობრივად უნაკლო შესყიდვის ობიექტის მიწოდება მოქმედი ყველა საჭირო ნორმების, სტანდარტების, წესებისა და მოთხოვნების დაცვით. ამასთან, მიმწოდებელმა საქონლის მიწოდებისას შემსყიდველ ორგანიზაციას უნდა წარუდგინოს საქონლის წარმოშობის სერტიფიკატი.

4.4. გარანტია გავრცელდება შესყიდვის ობიექტზე სწორი ექსპლუატაციის პირობებში, მიღება-ჩაბარების გაფორმებიდან არანაკლებ 1 წლის განმავლობაში.

4.5. საგარანტიო პერიოდში, საქონლის დაზიანების ან ქარხნული წუნის აღმოჩენის შემთხვევაში, მიმწოდებელი ვალდებულია, საკუთარი ხარჯებით, შემსყიდველი ორგანიზაციის შესაბამისი მიმართვის წარმოდგენიდან არაუგვიანეს 30 (ოცდაათი) კალენდარული დღის განმავლობაში, უზრუნველყოს წუნდებული ან დაზიანებული საქონლის შეცვლა ან შეკეთება.

4.6. **საქონლის ხარისხის უზრუნველსაყოფად, მიმწოდებელი ვალდებულია შემსყიდველს ხელშეკრულების გაფორმებიდან მიღება-ჩაბარების აქტის გაფორმებამდე წარუდგინოს საბანკო ან სადაზღვეო კომპანიის (საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან) მიერ გაცემული ხარისხის უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტია, ხელშეკრულების საერთო ღირებულების 3%–ის ოდენობით,** რომლის მოქმედების ვადაც განისაზღვრება საქონლის საბოლოო მიწოდების ვადით განსაზღვრული თარიღიდან არანაკლებ 1 (ერთი) წლის ვადით. გარანტია გაცემული უნდა იყოს ეროვნულ ვალუტაში - ლარში. თუ საბოლოო მიღება-ჩაბარება განხორციელდება ვადაგადაცილებით, მიმწოდებელი ვალდებულია დააკორექტიროს გარანტიაში მითითებული ვადა.

4.7. მიმწოდებლის მიერ სატენდერო დოკუმენტაციითა და ხელშეკრულებით გათვალისწინებულ საგარანტიო მოთხოვნების შეუსრულებლობის შემთხვევაში, შემსყიდველი უფლებამოსილია მიმწოდებელს ჩამოართვას ხარისხის უზრუნველყოფის გარანტია სრულად.

# საქონლის მიღება-ჩაბარების წესი

5.1. წინამდებარე ხელშეკრულებით გათვალისწინებული საქონლის გადაცემის დადასტურების მიზნით, საქონლის მიწოდებისას შემსყიდველსა და მიმწოდებელს შორის ფორმდება მიღება-ჩაბარების აქტი.

5.2. საქონელი ჩაითვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.

5.3. შემსყიდველის მხრიდან საქონლის მიღებასა და მიღება-ჩაბარების აქტის ხელმოწერაზე უფლებამოსილი პირ(ებ)ი არიან \_\_\_\_\_\_\_\_\_\_. მიმწოდებლის მხრიდან საქონლის მიღება-ჩაბარების აქტის ხელმოწერაზე უფლებამოსილი პირ(ებ)ი არიან \_\_\_\_\_.

# ანგარიშსწორების პირობები

6.1. ანგარიშსწორება განხორციელდება ეტაპობრივად ან მთლიანად საქონლის მიწოდების შემდეგ, შესაბამისი „მიღება-ჩაბარების “აქტ(ებ)ის გაფორმებისა და საქართველოს კანონმდებლობით დადგენილი შესაბამისი დოკუმენტების წარმოდგენიდან 10 (ათი) სამუშაო დღის განმავლობაში.

6.2. დაფინანსების წყარო: 20----- წლის ......

6.3. ანგარიშსწორება განხორციელდება შემდეგი პირობებით:

6.3.1. ანგარიშსწორების ვალუტა -ლარი.

6.3.2. ანგარიშსწორების ფორმა–უნაღდო.

6.3.3. მოიცავს საქართველოს კანონმდებლობით დადგენილ ყველა გადასახადს.

6.3.4. წინასწარი ანგარიშსწორების (ავანსი) გამოყენება შესაძლებელია საავანსო თანხის იდენტური ოდენობის, უპირობო, გამოუთხოვადი საბანკო გარანტიის წარმოდგენის შემთხვევაში, ხელშეკრულების საერთო ღირებულების 50%-მდე ოდენობით.

6.3.5. წინასწარი ანგარიშსწორების განსახორციელებლად, მიმწოდებელი ვალდებულია შემსყიდველს წარუდგინოს წინასწარ გადასახდელი თანხის იდენტური ოდენობის, საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტია. გარანტია წარმოდგენილი უნდა იქნას, ეროვნულ ვალუტაში - ლარში.

6.3.6. წინასწარი ანგარიშსწორების გარანტიის მოქმედების ვადა უნდა განისაზღვრებოდეს არანაკლებ ხელშეკრულებით გათვალისწინებული საქონლის მიწოდების საბოლოო ვადიდან 30 კალენდარული დღით.

6.3.7. წინასწარი ანგარიშსწორებით გადახდილი თანხა მიმწოდებელმა უნდა გამოიყენოს მხოლოდ ამ ხელშეკრულების შესასრულებად. ავანსის სახით გადახდილი თანხის გაქვითვა უნდა მოხდეს სრულად, ხოლო დანარჩენი თანხის გადახდა განხორციელდება საავანსოდ გადახდილი თანხის სრულად გამოქვითვის შემდეგ.

6.3.8. საავანსო ანგარიშსწორების შემთხვევაში, შემსყიდველი ორგანიზაცია ვალდებულია მიმწოდებლის მიერ საავანსო ანგარიშწორების უზრუნველყოფის უპირობო და გამოუთხოვადი საბანკო გარანტიის წარმოდგენიდან არაუგვიანეს 10 სამუშაო დღის ვადაში უზრუნველყოს ანგარიშსწორება.

# მხარეთა უფლება-მოვალეობები

7.1. შემსყიდველი ვალდებულია:

7.1.1. მოახდინოს ანგარიშსწორება მიმწოდებელთან წინამდებარე ხელშეკრულებით გათვალისწინებული პირობების შესაბამისად.

7.1.2. უზრუნველყოს უფლებრივად და ნივთობრივად უნაკლო საქონლის მიღება.

7.1.3. უზრუნველყოს ხელშეკრულების შესრულების კონტროლი.

7.1.4. შეასრულოს ხელშეკრულებითა და სატენდერო დოკუმენტაციით მასზე დაკისრებული ვალდებულებები.

7.1.5. ხელშეკრულებასთან დაკავშირებული ნებისმიერი ინფორმაციის მიწოდება აწარმოოს წერილობით ან ელექტრონული ფოსტის მეშვეობით.

7.1.6. მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით, მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულების შეუსრულებლობის ან/და არაჯეროვანი შესრულების შემთხვევაში.

7.1.7. შეწყვიტოს ხელშეკრულება, სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში.

* 1. **შემსყიდველს უფლება აქვს:**

7.2.1. მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

7.2.2. განახორციელოს კონტეინერების ინსპექტირება, რაც შეიძლება გულისხმობდეს შესყიდვის ობიექტის ვიზუალურ შემოწმებას ან წინამდებარე ხელშეკრულების მე-13 პუნქტით განსაზღვრულ კონტროლს.

# მიმწოდებელი ვალდებულია:

7.3.1. დაიცვას ხელშეკრულებით გათვალისწინებული ყველა პირობა.

7.3.2. საქონლის მიწოდება განახორციელოს კონსოლიდირებული ტენდერის სატენდერო დოკუმენტაციის, ხელშეკრულების და დანართი N1-ის მოთხოვნათა გათვალისწინებით.

7.3.3. პასუხი აგოს კონტეინერის შესაბამისობაზე სატენდერო დოკუმენტაციის მოთხოვნებსა და დანართი N1-ით დადგენილ ტექნიკურ მაჩვენებლებზე.

7.3.4. შემსყიდველს მიაწოდოს უფლებრივად და ნივთობრივად უნაკლო საქონელი.

7.3.5. წინამდებარე ხელშეკრულების შესრულების პროცესში წამოჭრილი ნებისმიერი საკითხი, მათ შორის გაუთვალისწინებელ ხელშემშლელ გარემოებებთან დაკავშირებით, დაუყოვნებლივ წერილობით ან ელექტრონული ფოსტის მეშვეობით ინფორმაცია მიაწოდოს შემსყიდველს შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ.

7.3.6. განიხილოს შემსყიდველის პრეტენზიები და მიაწოდოს პასუხი ყველა საკითხზე.

7.3.7. ხელი შეუწყოს შემსყიდველს კონტროლის განხორციელებისას.

# მიმწოდებელს უფლება აქვს:

7.4.1. მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით.

# მხარეთა პასუხისმგებლობა ხელშეკრულების დარღვევისას

8.1. ხელშეკრულებით ნაკისრი ვალდებულებების შესრულების ვადის, მათ შორის საქონლის მიწოდების, ხარვეზის აღმოფხვრის ან/და ნაკლის გამოსწორებისათვის განსაზღვრული ვადის გადაცილების შემთხვევაში შემსყიდველი უფლებამოსილია მიმწოდებელს დააკისროს პირგასამტეხლოს გადახდა ყოველ ვადაგადაცილებულ დღეზე მისაწოდებელი საქონლის ღირებულების 0.5%-ის ოდენობით.

8.2. პირგასამტეხლოს გადახდა არ ათავისუფლებს მხარეებს ძირითადი ვალდებულებების შესრულებისგან.

# 9. ხელშეკრულების შესრულების უზრუნველყოფის გარანტიები

(აღნიშნულ მუხლს ხელშეკრულება უნდა შეიცავდეს იმ შემთხვევაში თუ ხელშეკრულების ღირებულება შეადგენს ან აღემატება 20 000 (ოცი ათასი) ლარს)

9.1. იმ შემთხვევაში თუ სახელშეკრულებო ღირებულება აღემატება 20 000 ლარს ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი საბანკო გარანტია, რომელიც წარმოადგენს ხელშეკრულების განუყოფელ ნაწილს. გარანტია წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან/და სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, ეროვნულ ვალუტაში - ლარში. ხელშეკრულების უზრუნველყოფის საბანკო გარანტიის მოქმედების ვადა უნდა განისაზღვრებოდეს ხელშეკრულების გაფორმებიდან 20--- წლის ------ ჩათვლით. იმ შემთხვევაში თუ მიმწოდებლის საგარანტიო ვალდებულებები სრულად შესრულდება 20----- წლის------მდე, შემსყიდველი უფლებამოსილია მიმწოდებელს დაუბრუნოს ხელშეკრულების უზრუნველყოფის საბანკო გარანტია.

9.2. ხელშეკრულების შესრულების გარანტია წარმოადგენს ხელშეკრულების განუყოფელ ნაწილს.

9.3. ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 5%-ის ოდენობით.

9.4. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს მიმწოდებელს საბანკო გარანტია ან/და მასთან დაკავშირებული დოკუმენტაცია მოთხოვნიდან 14 დღის განმავლობაში.

9.5. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში შემსყიდველი ვალდებულია მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია.

9.6. წარმოდგენილი ხელშეკრულების შესრულების უზრუნველყოფის გარანტია არ მცირდება მიმწიდობლების მიერ ნაკისრი ვალდებულებების შესრულების პროპორციულად.

# 10. ხელშეკრულების მოქმედების ვადა

10.1. ხელშეკრულების მოქმედების ვადა განისაზღვრება ხელშეკრულების ხელის მოწერის დღიდან და მოქმედებს 20---- წლის ჩათვლით.

# 11. წინამდებარე ხელშეკრულების პირობების გადასინჯვის შესაძლებლობა

11.1. ხელშეკრულების პირობების შეცვლა დაუშვებელია, თუ ამ ცვლილების შედეგად იზრდება ხელშეკრულების ჯამური ღირებულება ან უარესდება ხელშეკრულების პირობები შემსყიდველი ორგანიზაციისათვის, გარდა საქართველოს სამოქალაქო კოდექსის 398-ე მუხლით დადგენილი შემთხვევებისა.

11.2. თუ წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია დაუყოვნებლივ წერილობით შეატყობინოს მეორე მხარეს შესაბამისი ინფორმაცია.

# 12. დაუძლეველი ძალა (ფორს-მაჟორი)

12.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

12.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.

12.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

12.4. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.

# 13. ხელშეკრულების შესრულების კონტროლი

13.1. შემსყიდველი ორგანიზაციის წარმომადგენლებს უფლება აქვთ განახორციელონ ტექნიკური კონტროლი ან/და გამოცადონ საქონელი, რათა დარწმუნდნენ მათი კონტრაქტით გათვალისწინებულ ტექნიკურ პირობებთან შესაბამისობაში.

13.2. მიმწოდებელი ვალდებულია საკუთარი რესურსებით უზრუნველყოს ხელშეკრულების პირობების შესრულების კონტროლის განხორციელებისათვის აუცილებელი პერსონალისა და ტექნიკური საშუალებების გამოყოფა, ასევე უზრუნველყოს საჭირო სამუშაო პირობები. იმ შემთხვევაში, თუ შემსყიდველი ორგანიზაცია ხელშეკრულების პირობების შესრულების კონტროლის მიზნით გამოიყენებს საკუთარ ან მოწვეულ პერსონალს, მის შრომის ანაზღაურებას უზრუნველყოფს თვითონ შემსყიდველი ორგანიზაცია.

13.3. შემსყიდველი შესყიდვის ობიექტის მიწოდების და მომსახურების გაწევის კონტროლს ახდენს სისტემატურად, საკუთარი შეხედულებისამებრ. კონტროლი ხორციელდება როგორც შუალედური ფორმით - შესყიდვის ობიექტის მიწოდების პროცესში, ისე მისი დამთავრების შემდგომ. შემსყიდველი იტოვებს უფლებას, ხელშეკრულების მიმდინარეობის ნებისმიერ ეტაპზე მოახდინოს დამატებითი კვლევა.

13.4. მიმწოდებელი ვალდებულია საკუთარი ხარჯებით უზრუნველყოს კონტროლის შედეგად გამოვლენილი ყველა დეფექტის/ნაკლის აღმოფხვრა ან წუნდებული საქონლის შეცვლა.

13.5. მიმწოდებლის მიერ ხელშეკრულებით ნაკისრი ვალდებულებების შესრულების კონტროლს შემსყიდველის მხრიდან განახორციელებენ შემსყიდველი ორგანიზაციის თანამშრომლები. კერძოდ,

\_\_\_\_\_\_\_\_\_\_\_\_\_\_\_.

# 14. ხელშეკრულების შეწყვეტა, ცვლილების შეტანა

14.1. მიმწოდებლის მიერ კანონმდებლობით, კონსოლიდირებული ტენდერითა და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

14.2. საქონლის მიწოდების ვადის 10-ზე მეტი კალენდარული დღით გადაცილების შემთხვევაში შემსყიდველ ორგანიზაციას უფლება აქვს მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. აგრეთვე, შემსყიდველი ორგანიზაცია უფლებამოსილია სატენდერო კომისიას მიმართოს ხელშეკრულების შეწყვეტის თაობაზე გადაწყვეტილების მიღების მიზნით, იმ შემთხვევაში თუ აშკარაა, რომ მიმწოდებელი ვერ შეასრულებს ვალდებულებას დამატებით განსაზღვრულ 10 დღის ვადაში.

14.3. სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც, იმ შემთხვევაში თუ სახელშეკრულებო ღირებულება არ შეადგენს 20 000 ლარს, მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა კონკრეტული ხელშეკრულების ჯამური ღირებულების 10%-ის ოდენობით, ხოლო იმ შემთხვევაში თუ სახელშეკრულებო ღირებულება აღემატება 20 000 ლარს, მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია სრულად.

14.4. თუ სატენდერო კომისიის მიერ გაცემული მითითების გამო შემსყიდველმა შეწყვიტა ხელშეკრულება, მიმწოდებელს არ ჩამოერთმევა ხელშეკრულების უზრუნველყოფის საბანკო გარანტია/არ დაეკისრება პირგასამტეხლო, თუ შეწყვეტის თარიღამდე მას არ განუხორციელებია და არც ევალებოდა იმ შესყიდვის ობიექტის მიწოდება რის გამოც გაიცა მითითება ხელშეკრულების შეწყვეტის შესახებ.

14.5. შემსყიდველს უფლება აქვს ცალმხრივად შეწყვიტოს ხელშეკრულების მოქმედება აგრეთვე:

14.5.1. მიმწოდებლის გაკოტრების შემთხვევაში;

14.5.2. საქართველოს კანონმდებლობით გათვალისწინებულ სხვა შემთხვევებში;

14.6. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე, რაც წარმოადგენს ხელშეკრულების განუყოფელ ნაწილს.

# 15. სადაო საკითხების გადაწყვეტა

15.1. ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით.

15.2. შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

# 16. კონფიდენციალურობა

16.1. მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.

16.2. ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.

# 17. სხვა პირობები

17.1. მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად.

17.2. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

# 18. მხარეთა იურიდიული მისამართები და რეკვიზიტები

**შემსყიდველი: მიმწოდებელი**:

**დანართი №1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **N** | **შესყიდვის ობიექტი** | **ტექნიკური აღწერილობა** | **რაოდ** | **წარმოების** **ქვეყანა** | **მწარმოებელი** | **მოდელი** | **ერთეულის ღირებულება** | **ჯამური ღირებულება** |
|  |  |  |  |  |  |  |  |  |